open-index/open-wikipedia-markdown huggingface dataset:
Mustikalised

**Mustikalised** (*Vacciniaceae*) on kaheiduleheliste taimede sugukond kanarbikulaadsete seltsis.

Osades süsteemides moodustab see rühm osa kanarbikuliste sugukonnast.
Seenlillelised

**Seenlillelised** (*Monotropaceae*) on kaheiduleheliste taimede sugukond kanarbikulaadsete seltsis.

Mõnes süsteemis moodustab see rühm osa kanarbikuliste või ka uibuleheliste sugukonnast.
Kukemarjalised

**Kukemarjalised** (*Empetraceae*) on kaheiduleheliste taimede sugukond kanarbikulaadsete seltsis.

Osades süsteemides moodustab see rühm osa kanarbikuliste sugukonnast.
Raatuse tänav

**Raatuse tänav** on tänav Tartus, Ülejõe linnaosas. Tänav on 850 m pikk ja täiesti sirge.

Raatuse tänav algab Narva maanteelt ja ulatub kuni Puiestee tänavani. Tänav ristub Põik tänavaga (paremalt), Pika tänavaga, Uue tänavaga (paremalt) ja Jaama tänavaga.

Raatuse tänaval asub Tartu Üliõpilasküla ühiselamu.

Tänav on nime saanud selle järgi, et algas varem raekoja ehk Raatuse platsi juurest kohe teisel pool Kivisilda, Emajõe pahemal kaldal.

Tänava varasemad nimed on olnud **Koolitare-uulits**, **Raatuse-uulits**, alates 1927. aastast **Raekoja** tänav, nõukogude ajal 21.04.1950 kuni 29.10.1987 **1. Mai** tänav, siis uuesti **Raatuse** tänav. Tänava saksakeelne nimi oli *Rathausstraße*. 

## Pildid


Fail:Raatuse 55, Tartu 1.JPG|Raatuse 55
Fail:Raatuse 55, Tartu 2.JPG|Raatuse 55, detail
Fail:Raatuse ühikas, 16.06.2015.jpg|Raatuse ühiselamu
Fail:Juuni varahommik Raatuse tänaval Tartus.JPG|Juuni varahommik Raatuse tänaval
Fail:Tartu Raatuse tänav (2024) (1).jpg|Raatuse tänav märtsis 2024
Fail:Tartu Raatuse tänav (2024) (2).jpg|Raatuse tänav märtsis 2024
Fail:Tartu Raatuse tänav (2024) (3).jpg|Raatuse tänav märtsis 2024


## Viited

## Kirjandus
*Jaan Lattik, *Raatuse uulits*. Teoses: Mõrsjapärg. Jutustusi ja mälestusi. Kirjastus Orto, Göteborg, 1951, lk 24–43

## Välislingid
Komsomoli tänav

**[[Komsomol]]i tänav** on olnud mitme tänava nõukogudeaegne nimi:
*Narva **[[Karja tänav (Narva)|Karja tänava]]** endine nimi
*Tallinna **[[Suur-Ameerika tänav]]a** endine nimi
*Tartu **[[Kroonuaia tänav]]a** endine nimi
*Kohtla-Järve **[[Olevi tänav (Kohtla-Järve)|Olevi tänava]]** endine nimi
*Haapsalu **[[Metsa tänav (Haapsalu)|Metsa tänava]]** ja **[[Vee tänav (Haapsalu)|Vee tänav]]a** ühine endine nimi
*Põltsamaa **[[Kirde tänav (Põltsamaa)|Kirde tänav]]a** endine nimi
*Rakvere **[[Laada tänav]]a** endine nimi
*Kuressaare **[[Veski tänav (Kuressaare)|Veski tänav]]a** endine nimi
*Pärnu **[[Esplanaadi tänav]]a** endine nimi
*Viljandi **[[Linnu tänav (Viljandi)|Linnu tänava]]** endine nimi
*Elva **[[Tuletõrje tänav (Elva)|Tuletõrje tänava]]** endine nimi
*Otepää Palupera tee

## Vaata ka
*Komsomoli väljak
Tammekuru põik

**Tammekuru põik** on tänav Tartus Tammelinnas.

Tänav algab Tammekuru tänavalt ja see on umbtänav.

Tänav on 80 meetrit pikk ja on seega raudteetaguse Tartu (Veeriku, Maarjamõisa, Tammelinn ja Ränilinn) kõige lühem tänav.

## Viited
Pikk tänav (Tartu)

**Pikk tänav** on tänav Tartus Ülejõe linnaosas.

Pikk tänav ristub Raatuse tänavaga ja on 1800 meetri pikkune.

Pikal tänaval asus pikka aega (20. sajandil) üks linna saunadest (nn Pika tänava saun).

Endises Tartu Pärmivabrikus (Pikk 58) tegutses 2008-2010 Tartu Kultuuritehas.

## Välislingid
Ain Kabal

**Ain Kabal** (sündinud 10. juunil 1962 Pärnus) on eesti majandustegelane ja poliitik.

Kabal on lõpetanud 1985. aastal Tartu Riikliku Ülikooli õigusteaduskonna.

Ta oli aastatel 2005–2007 Eesti Väike- ja Keskmiste Ettevõtjate Assotsiatsiooni (EVEA) president.

Ta kuulus aastatel 2006–2019 erakonda Eestimaa Rohelised, on olnud selle juhatuse liige ja peasekretär 2009–2011.

Kabal kandideeris Harju ja Rapla maakonnas Riigikogu 2007. aasta (sai 113 häält), 2011. aasta (sai 59 häält) ja 2015. aasta valimistel (sai 44 häält).

## Viited

## Välislingid
* Merike Tamm. Roheliste peasekretäriks sai Ain Kabal Postimees.ee, 23. jaanuar 2009
Eesti Väike- ja Keskmiste Ettevõtjate Assotsiatsioon

**Eesti Väike- ja Keskmiste Ettevõtjate Assotsiatsioon** (**EVEA**) on eesti ettevõtjate ühendus.

Ta on asutatud 1988. aastal.

## Vaata ka
*EVEA Pank

## Välislingid
*Organisatsiooni koduleht
Naistepunalised

**Naistepunalised**  (*Hypericaceae*) on kaheiduleheliste taimede sugukond malpiigialaadsete seltsis.

## Klassifikatsioon

Naistepunaliste sugukonda klassifitseeritakse järgmised taime perekonnad: 
* *[[Cratoxylum]]* Blume
* *[[Eliea]]* Cambess. 
* *[[Harungana]]* Lam.
* *Hypericum* L. - naistepuna 
* *[[Lianthus]]* N.Robson
* *[[Psorospermum]]* Spach
* *[[Santomasia]]* N.Robson
* *[[Thornea]]* Breedlove & E.M.McClint.
* *[[Triadenum]]* Raf.
* *[[Vismia]]* Vand.

## Välislingid
*Sissekanne GRIN-is
*Sissekanne NCBI-s
*Sissekanne SITI-s
Federica Brignone

**Federica Brignone** (sündinud 14. juulil 1990 Milanos) on Itaalia mäesuusataja.

2011. aasta maailmameistrivõistlustel Garmisch-Partenkirchenis võitis ta suurslaalomis hõbemedali.

2018. aasta taliolümpiamängudel Pyeongchangis võitis ta suurslaalomis pronksmedali ja neli aastat hiljem samal alal hõbemedlai.

Esimese etapivõidu maailma karikasarjas sai ta 24. oktoobril 2015 Söldenis suurslaalomis. Hooajal 2019–2020 tuli ta maailma karikasarja üldvõitjaks.

## Saavutused
### [[Taliolümpiamängud|Olümpiamängudel]]
* 2018  Pyeongchangis
**  pronksmedal suurslaalomis
* 2022  Pekingis
**  hõbemedal suurslaalomis

### [[Mäesuusatamise maailmameistrivõistlused|Maailmameistrivõistlustel]]

* 2011  Garmisch-Partenkirchenis
**  hõbemedal suurslaalomis

### [[Mäesuusatamise maailmakarikavõistlused|Maailma karikasarjas]]
* Üldkarikas
** **1. koht**: **2020**
* Suurslaalomi karikas
** **1. koht**: **2020**
* Ülisuurslaalomi karikas
** 2. koht: 2020, 2021
* Kiirlaskumise karikas
** 1. koht: 2020
* Alpi kahevõistluse karikas
** **1. koht**: **2019, 2020**
** 3. koht: 2017, 2018

Federica Brignone on osalenud (seisuga 7. veebruar 2022) 270 MK-etapil ja jõudnud poodiumile 47 korda, neist 19 etappi on ta võitnud.

## Välislingid

* 
* Federica Brignone Itaalia Suusaliidu kodulehel
Callao

**Callao** [kalj'ao] on Peruus asuv linn, Lima loodepoolne eeslinn, moodustab omaette konstitutsioonilise provintsi. Pindala on 147 km², rahvaarv 876 500 (2010).

Callao on Peruu tähtsaim sadamalinn.

## Viited
Canal du Midi

**Canal du Midi** on 360 km pikkune kanal Prantsusmaa lõunaosas. 

Kanal ühendab Garonne'i jõe Thau laguuniga. See ulatub Toulouse'ist Vahemere rannikule Sète'i linnani. 

Kanal rajati aastatel 1667–1681. 

Canal du Midi kuulub alates 1996. aastast UNESCO maailmapärandi nimistusse.
Cape York

**Cape York** on poolsaar Austraalia kirdeosas Queenslandi osariigis. Idas piirneb ta Korallimere ja läänes Carpentaria lahega. Uus-Guineast eraldab teda Torrese väin.

Poolsaare pindala on umbes 137 000 km². Poolsaare lõunapiiriks on 16. lõunalaiuskraad.

Esimese eurooplasena külastas poolsaart 1606. aastal hollandlane Willem Janszoon. See on esimene dokumenteeritud eurooplaste maabumine Austraalias. Janszoon nimetas paiga Uus-Zeelandiks ehk Uus-Meremaaks (Nieu Zeland) Hollandi Zeelandi provintsi järgi, kuid see nimetus ei kinnistunud ning hiljem kasutasid hollandi kartograafid seda Uus-Meremaa nimetamiseks.

Poolsaar on hõredalt asustatud. Poolsaare suurim linn on Cairns, kus elas 2019. aasta seisuga ligi 154 000 inimest. Sõltuvalt aga sellest, kui kaugele lõunasse poolsaar arvatakse ulatuvat, võib suurimaks asulaks pidada ka Weipa kaevanduslinna poolsaare põhjaosas, kus elas 2016. aasta rahvaloenduse andmetel 3899 inimest.
Riia Vagunitehas

**Riia Vagunitehas** (läti keeles *Rīgas vagonbūves rūpnīca*, lühend *RVR*) oli Läti masinaehitustehas. Oma tegevusaastate jooksul on toodetud peamiselt elektri- ja diiselronge ning tramme. 

## Ajalugu
Vagunitehas tegutseb alates 1895. aastast, mil Austria-Ungari päritolu ettevõtja Oscar Freywirth asutas aktsiaseltsi Phoenix. Esimesed töökojad valmisid 1897. aastal arhitekt Carl Johann Felsko projekti järgi Riia lähistele. 20. sajandi alguseks töötas ettevõttes 2000 töölist. Enne Esimest maailmasõda toodeti peamiselt Venemaa turule, sealhulgas ka erivaguneid keisri õukonnale.

1930. aastatel valmis Ford Motor Company litsentsi alusel 332 sõidu- ja 1200 veoautot ning 200 bussi.

Nõukogude perioodil tõusis Riia Vagunitehas NSV Liidu suurimaiks elektrirongide tootjaks. Toodeti ka tramme.

21. sajandil on Riia tehase peamised koostööpartnerid olnud Läti, Leedu, Eesti, Venemaa, Valgevene, Gruusia ja Soome raudtee-ettevõtted. Tänapäeval toodetakse diiselronge DR1B ja elektrironge ER2T, ER2TM ja ER9TM.

## Eesti
Riia Vagunitehasese koostööpartner Eestis oli Elektriraudtee AS. Reisijateveoettevõte kasutas elektrironge, mille tehniline hooldus ja remont toimus 1962. aastal valminud Pääsküla veduridepoos.  

Esimesed viis kolmevagunilist elektrirongi seeriast Sr3 (*Ср3*) saabusid Eestisse 8. juunil 1958. 1970. aastatel lisandusid uue põlvkonna rongid seeriast ER. Taasiseseisvumise järel liikusid Eesti raudteedel 17 elektrirongi koosseisu: 10 seeriast ER1 (*ЭР1*), 4 ER2 (*ЭР2*) ja 3 ER12 (*ЭР12*).

Elektriraudtee müüs 2013. aastal kogu oma vana rongipargi Läti ettevõttele Holdinga Kompānija FELIX Ltd, kuna ettevõte alustas opereerimist uute Stadler Flirt rongidega.

## Viited

## Välislingid

* Ettevõtte koduleht
Johann Heinrich Thiele

**Johann Heinrich Thiele** (27. aprill 1656 Oldenburg in Holstein, Oldenburgi krahvkond – 1706 Venemaal vangistuses) oli saksa päritolu Liivimaa vaimulik.

Thiele oli Philipp Jacob Speneri õpilane. Ta ordineeriti 23. detsembril 1691 õpetajaks.

Johann Heinrich Thiele oli aastatel 1691–1700 Vastseliina Katariina koguduse õpetaja. Saadeti Põhjasõja algul, aastal 1700 Venemaale (oli aastal 1701 Pihkvas), kus ta ka aastal 1706 suri.

## Viited
Ämblikmees

**Ämblikmees** (inglise **Spider-Man**) on Stan Lee ja Steve Ditko loodud koomiksikangelane. Esimest korda ilmus Ämblikmees 1962. aasta augustis Marvel Comicsi koomiksisarja "Amazing Fantasy" 15. väljaandes.

Enne koomiksi "Ämblikmees" ilmumist olid teismelised koomiksites peamiselt kõrvaltegelasteks.

## Filmid
*"Ämblikmees" (2002)
*"Ämblikmees 2" (2004)
*"Ämblikmees 3" (2007)
*"Imeline Ämblikmees" (2012)
*"Imeline Ämblikmees 2" (2014)
*"Ämblikmees: Kojutulek" (2017)
*"Ämblikmees: Uus universum" (2018)
*"Ämblikmees: Kodust kaugel" (2019)
*"Ämblikmees: Pole Koduteed" (2021)
*"Ämblikmees: Üle kogu multiversumi" (2023)

## Välislingid

*Kaarel Kressa, Ämblikmees saab tänavu 50!, Eesti Päevaleht, 14. juuli 2012
Urk

**Urk** on linn Hollandis Flevolandi provintsis.

Urki on kirjalikult esimest korda mainitud 10. sajandil, kui piirkond oli veel saar. 

Enne Flevolandi asutamist kuulus Urk aastatel 1792–1950 Põhja-Hollandi ja 1950–1986 Overijsseli provintsi.

Peamine majandusharu on kalandus.

## Viited

## Välislingid

* Linna koduleht
Albert Cornelis Baantjer

**Albert Cornelis Baantjer** (ka **Appie Baantjer**; 16. september 1923 – 29. august 2010) oli hollandi politseinik ja kriminaalromaanide autor. Tema teostes lahendab kuritegusid politseinik De Cock koos noore abilise Albert Vledderiga. 
 
## Elulugu
Albert Cornelis Baantjer sündis Hollandis Urki linnas pere kolmanda lapsena. 1940. ja 1950. aastatel töötas mees politseinikuna. 

Esimene romaan "5 x 8 grijpt in! Politie-ervaringen uit de grote stad" ilmus 1959. aastal. 

De Cocki karjäär algas teoses "De Cock en een strop voor Bobby" (1964) ning järgnevatel aastatel on Amsterdami detektiiv peategelaseks 70 kriminaalloos.

## Eesti keeles ilmunud
* "De Cock ja vaikse surma vennad" – *De Cock en de broeders van de zachte dood*, 1979; eesti keeles: Tiritamm, 1999

## Viited

## Välislingid
* Tiit Merisalu. De Cock. Täna televisioonis. Postimees, 3. november 1997
Johannes Victorinus Boretius

**Johannes Victorinus Boretius** (1645 Lyck – 1706 Venemaal vangistuses) oli Eesti vaimulik.

Boretius sündis ajaloolisel Preisimaal Lyckis (praeguse haldusjaotuse järgi Ełkis Warmia-Masuuria vojevoodkonnas Poolas). Ta õppis usuteadust (immatrikuleeriti 12. aprillil 1669) Königsbergi ülikoolis. Ordineeriti 13. märtsil 1680 õpetajaks.

Ta oli aastatel 1680–1684 Anna koguduse adjunktõpetaja, aastatel 1684–1696 oli ta Saarde Katariina koguduse õpetaja. Aastatel 1696–1701 oli ta Rõuge Maarja koguduse õpetaja, hooldas 1701. aastal ka Vastseliina Katariina kogudust (kui pastor Thiele Venemaale vangi viidi). Viidi Põhjasõja alguses 1701. aastal Venemaale vangi, kus ta 1706. aastal suri.

## Isiklikku
Boretius oli kaks korda abielus. Tema esimese naise Anna Sophia isa Matthias Siegmann oli Haapsalu Püha Johannese koguduse õpetaja ja Anna koguduse abiõpetaja.

## Viited
Johannes Üksi

**Johannes Üksi** (14. detsember 1891 Vardi vald, Harjumaa – 10. august 1937 Tallinn) oli eesti prosaist ja näitekirjanik.

Ta töötas muu hulgas Estonias näitleja ja jooksupoisina. 

Aastal 1918 oli ta Toompea lossi komandant. Saksa okupatsioonivõimud mõistsid ta relvade varjamise eest surma, kuid karistus asendati sunnitööga. 

Johannes Üksi peateos on deliiriumi ja spiritismi vahel kõikuvad nägemuslikud proosapalad kogus "Kummalised novellid. I" (1923). Eluloolist ainest sisaldab mälestusteraamat "Surma!" (1918).  

## Kirjandus
*Toomas Haug. "Üksi immatrikuleerimine", Looming 2002, nr 2.

## Välislingid
*Maarja Vaino. "Johannes Üksi, tegelane kirjanduse mitteteadvusest"
*https://www.ra.ee/dgs/_purl.php?shc=ERA.495.7.6898:1
Marie Hunt

**Marie Hunt** (sündinud **Marie Pulst**; 7. aprill (vkj 25. märts) 1893 Reiu vald – 7. mai 2000 Vaskrääma) oli pikaealine eestlane.

## Viited
Cyprien Richard

**Cyprien Richard** (sündinud 27. jaanuaril 1979 Thonon-les-Bainsis) on Prantsusmaa mäesuusataja.

Richard osales esimest korda maailma karikasarjas 17. detsembril 2000 Val-d'Isère'is suurslaalomis. Esimesed punktid MK-etapil sai ta 2. detsembril 2007 Beaver Creekis suurslaalomis, kui oli 24. kohal. Poodiumile jõudis Richard esimest korda 14. märtsil 2008 Bormios suurslaalomis, kui sai 3. koha. Esimese etapivõidu sai Richard 2010.–2011. aasta maailma karikasarjas 8. jaanuaril 2011 Adelbodenis suurslaalomis. Esikohta jagas ta Aksel Lund Svindaliga. 

2011. aasta maailmameistrivõistlustel Garmisch-Partenkirchenis võitis Richard võistkonnavõistluses kuldmedali ja suurslaalomis hõbemedali.

## Saavutused

### [[Mäesuusatamise maailmameistrivõistlused|Maailmameistrivõistlustel]]

* 2011  Garmisch-Partenkirchenis 
**  **maailmameister** võistkonnavõistluses
**  hõbemedal suurslaalomis

### [[Maailma karikavõistlused mäesuusatamises|Maailma karikasarjas]]

#### Maailma karikasarja etapivõidud

Cyprien Richard on osalenud (seisuga 19. veebruar 2011) 41 MK-etapil ja jõudnud poodiumile 4 korda, millest 1 korral kõige kõrgemale astmele.

 

## Välislingid

*
GU

Nimel **Gu** ja sõnal või lühendil "***gu***" on mitu tähendust: 

***[[Gu (perekonnanimi)|Gu]]**, perekonnanimi
***[[Gu maakond]]** Hiinas Shanxi provintsis Linfen Shi's
***[[Gu (jumal)|Gu]]**, jumal Haiti ja joruba mütoloogias
***"[[Gu (Anestesia)|Gu]]"**, ansambli Anestesia album

****[[gu (jooginõu)|gu]]*** ehk ***ku***, vanaaegne hiina jooginõu
****[[gu (trumm)|gu]]*** ehk ***bangu***, hiina trumm
****[[gu (mürk)|gu]]***, hiina mürk
****[[gu (haldusüksus)|gu]], haldusüksus [[Seoul]]is
****gu*** ehk ***gue*** ehk ***gju**'', Shetlandi saarte viiul
***gu**, **gudžarati keele ISO 639-1 kood
  

## Vaata ka
*.gu
Cambria mäed

**Cambria mäed** [*kämbriə*] on Suurbritannias Walesi keskosas asuv põhja–lõunasuunaline mäestik.
 
Selle kõrgeim tipp on Pen Pumlumon Fawr (inglise keeles Plynlimon, kõrgus 752 meetrit).

Mäestik on tekkinud Paleosoikumi aegkonnas Kambriumi ajastul toimunud mäetekkeprotsessi tulemusena Siluri ja Ordoviitsiumi settekivimitest.
Maavitsalised

**Maavitsalised** (*Solanaceae*) on kaheiduleheliste taimede sugukond mailaselaadsete (mõne süsteemi järgi maavitsalaadsete) seltsis.

## Perekonnad

See on mittetäielik nimekiri maavitsaliste sugukonda arvatud perekondadest:
**Anthocercis* – vaiguvits
**Atropa* – belladonna
**Browallia* – brovallia
**Brunfelsia* – brunfelsia
**Capsicum* – paprika ehk punapipar
**Cestrum* – tsestrum
**Cyphanthera*
**Datura* – ogaõun
**Duboisia* – emukoole
**Fabiana*
**Goetzea*
**Hyoscyamus* – pöörirohi
**Jaltomata*
**Lycianthes* – kartulipõõsas
**Lycium* – taralõng
**Lycopersicon* – tomat
**Nicotiana* – tubakas
**Nierembergia* – niirembergia
**Nolana* – nolana
**Petunia* – petuunia
**Physalis* – füüsal
**Physochlaina* – vullrohi
**Salpiglossis* – trompetlill
**Schizanthus* – libliklill
**Scopolia* – skopoolia
**Solandra* – kuldkarikas
**Solanum* – maavits

## Eesti liigid
Eesti pärismaistest taimedest kuulub sellesse sugukonda vaid harilik maavits (*Solanum dulcamara*).
Laura Leighton

**Laura Diane Leighton** (sündinud 24. juulil 1968) on Ameerika Ühendriikide näitleja. 

Ta mängis Sydney Andrewsi 1990. aastate teleseriaalis "Melrose Place". 

## Isiklikku
Leighton on abielus oma "Melrose Place'i" kaasnäitleja Doug Savantiga, kellega tal on kaks last.
Bakteriaalne endokardiit

**Bakteriaalne endokardiit** on pahaloomuline südame sisekestapõletik. Selle põhjustajaks on streptokokid ja harvemini teised pisikud, nagu stafülokokk, pneumokokk või gonokokk.
Philipp Schörghofer

**Philipp Schörghofer** (sündinud 20. jaanuaril 1983 Salzburgis) on Austria mäesuusataja.

2003. aasta juunioride maailmameistrivõistlustel 7. märtsil 2003 Serre Chevalieris sai Schörghofer suurslaalomis pronksmedali. 2009. aasta maailmameistrivõistlustel Val-d'Isère'is oli ta suurslaalomis neljateistkümnes ja 2010. aasta taliolümpiamängudel Vancouveris kaheteistkümnes. 2011. aasta MM-il Garmisch-Partenkirchenis sai Schörghofer võistkonnavõistluses hõbemedali ja suurslaalomis pronksi.

## Saavutused

### [[Mäesuusatamise maailmameistrivõistlused|Maailmameistrivõistlustel]]

* 2011  Garmisch-Partenkirchenis 
**  hõbemedal võistkonnavõistluses
**  pronksmedal suurslaalomis
* 2013  Schladmingis
**  **maailmameister** võistkonnavõistluses
* 2015  Beaver Creekis
**  **maailmameister** võistkonnavõistluses
 
### Juunioride maailmameistrivõistlustel

* 2003  Serre Chevalieris 
**  pronksmedal suurslaalomis

### [[Maailma karikavõistlused mäesuusatamises|Maailma karikasarjas]]

#### Maailma karikasarja etapivõidud

Philipp Schörghofer on osalenud (seisuga 23. jaanuar 2015) 71 MK-etapil ja jõudnud poodiumile 4 korda, millest 1 korral kõige kõrgemale astmele.

## Välislingid

* Philipp Schörghoferi koduleht
*
MMA Raju

**MMA Raju** on Eesti sportliku vabavõitluse liiga.

Võistlus toimub kaks korda aastas, vaheldumisi Tartus ja Tallinnas.

Raju matšid toimuvad spetsiaalselt sportliku vabavõitluse jaoks tehtud võrkaiaga piiratud areenil, mida kasutavad ka maailma suurimad antud spordiala organisatsioonid. See tagab võistlejate turvalisuse ning ühtlasi annab sportlikule duellile täiendava gladiaatorliku võlu. Eestis on säärane võistlusareen ainulaadne.

## Välislingid
*Koduleht
*http://mma.ee/et/raju/mis-on-raju
Virgo Sirvi

**Virgo Sirvi** (pseudonüüm) on eesti kriminaalromaanide autor, kelle tegelikku nime pole avalikustatud. Kirjanik elab ja töötab Tallinnas. 

Tema teoste peategelasteks on ooperikriitik Andra ja Pärnu politseiuurija Jaan.

## Teosed
* *"Mõrv mudaravilas"*. 3 lühikriminulli, 2007
* *"Mõrv Kadriorus: haaremimäng"*, 2007
* *"Viini plika ja Mozarti kuldmuna"*, 2008
* *"Mõrv Helsingi südames: Carmeni habaneera"*, 2008
* *"Armukadeduse valem: saatuslik Hurghada"*, 2009
* *"Suudlus surnuaial: liblikamängu-tüdruk"*, 2015
* *"Surm suitsusaunas: halli papagoi ninanips"*, 2016

## Viited

## Välislingid
* Toomas Velmet. Pärnus tasub talvelgi käia... Sirp, 6. veebruar 2009
Gugol

**Gugol** (inglise keeles *googol*) on arv 10100 ehk number 1, millele järgneb sada nulli:

: 10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000.

Ingliskeelse sõna *googol* mõtles välja Milton Sirotta (1911–1981), kes oli Ameerika matemaatiku Edward Kasneri vennapoeg. Kasner tutvustas mõistet teoses "Mathematics and the Imagination" (1940).

## Gugol meedias
* 2001. aastal oli Briti telemängu "Kes tahab saada miljonäriks?" miljoninaelane küsimus "Kuidas nimetatakse arvu üks, millele järgneb sada nulli?" Tootjafirma keeldus võiduraha välja maksmast, kuna kahtlustas, et mängu võitja juhindus vastates abikaasa ja veel ühe abilise köhatustest. Kõik kolm mõisteti süüdi.
* Google sai nime, kui ingliskeelne sõna *googol* eksikombel valesti kirjutati.

## Vaata ka
* Google
* Googolplex

## Viited

## Välislingid

* WolframMathWorld
Lembi Vaher

**Lembi Vaher** (sündinud 11. veebruaril 1987) on eesti teivashüppaja.

Tema nimel oli naiste teivashüppe Eesti rekord 4.23 (25. veebruar 2012), kuni Reena Koll 5. veebruaril 2013 selle ühe sentimeetriga ületas.

Lembi Vaheri välisrekord 4.09 on saavutatud 25. juunil 2009 Kohilas. See oli Eesti rekord, kuni selle ületas Reena Koll.

## Isiklikku
Tema isa on tsirkusejuht Vello Vaher, ema Aita Vaher on vabakutseline näitleja, draama- ja kõnetehnika õpetaja, laulja ja tsirkusekloun. Ta noorem õde Endla on tulnud Eesti noorte meistriks teivashüppes, kuid on tuntud enam fitnessi harrastajana ja rühmvõimlejana, vanem õde Linda on näitleja ja kõige noorem laps Lemme on tegelenud rühmvõimlemisega, nagu vanem õde Endla, ja trampoliini hüpetega.

## Viited

## Välislingid
* 
* 
* Pärt Talimaa. Lembi Vaheri: elus käivad tsirkus ja sport käsikäes, epl.delfi.ee, 10. märts 2012
Matthias Siegmann

**Matthias Siegmann** (1607 Altenhaus Magdeburgi lähedal, Brandenburgi mark – 1696 Tallinn) oli Eesti vaimulik.

Siegmann immatrikuleeriti 2. mail 1629 Wittenbergi ülikooli. Oli 4. oktoobrini 1635 Salzwedeli (asub praeguse haldusjaotuse järgi Saksi-Anhalti liidumaal).

Oli arvatavasti juba aastast 1636–1640 Haapsalu Püha Johannese koguduse adjunktõpetaja (Heinrich Lindemanni abiline vaimulikus ametis), aastal 1641 (andis ametivande 11. mail 1641) sama koguduse abiõpetaja, aastatel 1641–1657 sama koguduse õpetaja. Piiskopi visitatsioonil aastal 1639 nõuti hingekarjaselt, et ta õpetaks Stahli manuaali alusel katekismuse viit peatükki, palveid ja pihisõnu ning kuidas neid hiljem palvetes kasutada. Kõrvaldati 12. veebruaril 1657 ametist kui fanaatik ja *impos mentis* (aru kaotanud). Tema sooviks oli kõik rahvad ühte usku liita, oli tugevalt mõjutatud sünkretismi ideoloogiast. Läks Saksamaale, kus kulutas ära kogu oma varanduse ja pöördus seejärel Eestimaale tagasi. Kutsuti aastal 1667 Anna koguduse abiõpetajaks tingimusel, et ei jutlusta enam oma usulisi vaateid. Oli Anna koguduse abiõpetaja aastatel 1667–1680. Andis seejärel vanaduse tõttu koguduse teenimise üle väimehele Johannes Victorinus Boretiusele ning elas ise Tallinnas. Ta maeti 9. juulil 1696 Tallinna Niguliste kirikusse.

## Isiklikku
Tema väimees Johannes Victorinus Boretius oli Anna koguduse adjunktõpetaja, Saarde Katariina koguduse õpetaja, Rõuge Maarja koguduse õpetaja, hooldades ka Vastseliina Katariina kogudust.

## Viited
Meistriliiga (täpsustus)

**Meistriliiga** võib tähendada mitut liigat:
*Meistriliiga, Eesti meeste jalgpalli kõrgeim liiga
*Meistriliiga (jäähoki), Eesti jäähoki kõrgeim liiga
*Korvpalli Meistriliiga, Eesti korvpalli kõrgeim liiga
*Rannajalgpalli Meistriliiga, Eesti rannajalgpalli kõrgeim liiga
*Saalijalgpalli Meistriliiga, Eesti saalijalgpalli kõrgeim liiga
*Meistriliiga (saalihoki), Eesti saalihoki kõrgeim liiga
*Naiste Meistriliiga, Eesti naiste jalgpalli kõrgeim liiga
*Naiste Meistriliiga (korvpall), Eesti naiste korvpalli kõrgeim liiga
*Naiste Hokiliiga, Eesti naiste jäähoki kõrgeim liiga

## Vaata ka
*Eesti meistrivõistlused käsipallis (Käsipalli meistriliiga)
*Eesti meistrivõistlused võrkpallis
*Eesti naiste meistrivõistlused võrkpallis
Ipswich Town FC

**Ipswich Town Football Club** on Inglismaa jalgpalliklubi, mis tegutseb Ipswichis. See mängib Inglismaa kõrgliigas Premier League.

Ipswich Town on tulnud korra Inglismaa meistriks (hooajal 1961–62). Hooaegadel 1980–81 ja 1981–82 on saadud Inglismaa kõrgliigas teine koht. Hooajal 1977–78 võideti Inglismaa karikas ja hooajal 1980–81 UEFA karika.

2023. aastal tõusis Ipswich Town Inglismaa tugevuselt kolmandast liigast League One esiliigasse ja aasta hiljem kohe kõrgliigasse. Enne hooaega 2024/25 mängis Ipswich Town Inglismaa Premier League'is viimati hooajal 2001/02.

Ipswich Towni suurim rivaal on Norwich City. Kahe klubi vaheline rivaliteet on tuntud "East Anglia derbyna".

## Praegune meeskond
*Seisuga 30. august 2024*

## Viited

## Välislingid
* Klubi koduleht
Kadri Pihla

**Kadri Pihla** (aastast 2015 **Kadri Vaultier**; sündinud 7. augustil 1976) on eesti lumelaudur.

Ta on esimene eestlane, kes on pääsenud X Gamesi võistlusele.

Ta on esimene eestlane, kes jõudis lumelauakrossi FIS MK-etapil finaali. Veebruaris 2011 sai ta Kanadas Stonehamis 11. koha. Märtsis 2011 saavutas ta Itaalia MK-etapil 16. koha.

## Viited

## Välislingid
*
Barnsley FC

**Barnsley Football Club** on 1887. aastal loodud jalgpalliklubi Inglismaal Barnsleys. See mängib Inglismaa jalgpalli tugevuselt teises liigas Football League Championship.

Hooajal 1909–10 kaotas Barnsley FA Cupi finaalis kordusmängus Newcastle Unitedile 2:0 (esimene mäng lõppes 1:1 viigiga). Ülejärgmisel hooajal võitis klubi karika, alistades finaalis (taas kordusmängus) West Bromwich Albioni (esimene mäng - viik 0:0).

1997–98 on ainus hooaeg, mil on mänginud Inglismaa kõrgliigas.

Klubi koduväljak on Oakwell, mis mahutab 23 287 inimest.

## Praegune koosseis
*Seisuga 1. juuli 2019*

## Välislingid
* Klubi koduleht
Tiit Sepa

**Tiit Sepa** (1. juuli 1964 – 22. mai 2017) oli eesti harrastuskunstnik ja kirjanik. 

## Elulugu
Märjamaal elanud Sepa tegeles peamiselt akvarellide, pastell- ja õlimaalidega ning puuskulptuuridega.

Tema esimesed jutud avaldati varjunime all ajakirjas Maarja. 2002. aastal osales teosega "Ajatu elu" kirjastuse Ersen romaanivõistlusel ning debüütromaan ilmus sama aasta septembris. Järgnenud aastatel ilmus mitu Tiit Sepa põnevus- ja kriminaalromaani, mille peategelased olid kunstnik Hinno ja tema armsam salapolitseinik Synne. 

2006. aastal kirjutas ta kriminaalsarja "Kelgukoerad" avaosa "Kiusamine koolis".

Tiit Sepa juhendas kohalikku luuleklubi.

Tiit Sepa hukkus ööl vastu 22. maid 2017 kodus toimunud tulekahjus.

## Teosed
* "Väike ämblik" (lastejutt). Nädaline (Lastele) 27. juuni 1997; lk. 10.
* "Nõid". Järjejutu: Nädaline, Nädaline, 29. juuni – 26. oktoober 1999
* "Poissmeeste õhtu". Järjejutt: Nädaline, 19. oktoober 2000 – 27. jaanuar 2001
* "Ajatu elu", Ersen 2002
* "Neitsi", Ersen 2003
* "Thori päev", Ersen 2003
* "Vana Henri lood" (1. osa), Ersen 2003
* "Vana Henri lood" (2. osa), Ersen 2004 
* "Hullumaja", Ersen 2005
* "Deemon", Ersen 2007
* "Hommik ühele", Ersen 2007
* "Eefa hüüdnimega Siug", Ersen 2008
* "Eratunnid", Ersen 2008
* "Kodukäija", Ersen 2010
* "Olen ammu tahtnud sinust loobuda", Ersen 2011

## Viited

## Artiklid
* Vivika Veski. Kabalas sai vaadata Tiit Sepa maale. Nädaline, 4. mai 1999, lk. 6
* Maire Kõrver. Tiit Sepa tõi lasteraamatukokku jõulumeeleolu. Nädaline, 21. detsember 1999, lk. 5
* Maire Kõrver. Märjamaa luuleklubi juht [Tiit Sepa] avaldab "Luulutaja äpardised". Nädaline, 11. märts 2003, lk. 2
* Maire Kõrver. Sepa kunsti- ja kirjatööd Märjamaa raamatukogus. Nädaline, 25. oktoober 2003, lk. 3
* Tiia Truu. Kehtnalased kohtusid kirjamees Tiit Sepaga. Nädaline, 17. mai 2007, lk. 2

## Välislingid
* Tiit Sepa tutvustus. Kirjastus Ersen
* Kunstnik Tiit Sepa teos. Okidoki
Andreas Patricius

**Andreas Patricius Nidecius** (ka **Andreas Patricki Nidecki**, poola **Andrzej Patrycy Nidecki**;  leedu Andriaus Patricijaus Nideckis; läti Andreass Patrīcijs Nideckis; 27. november 1522 Oświęcim, Krakówi vojevoodkond, Rzeczpospolita – 2. jaanuar 1587 Volmari linnus, Valmiera) oli poola humanist, filoloog ja katoliiklik vaimulik.

Ta õppis Padova ülikoolis, oli Poola kuninga Zygmunt II Augusti sekretär (1560), Varssavi, Sandomierzi ja Krakówi toomhärra, praost Varssavis (1579), ülemdiakon Vilniuses ja Poola ajal Liivimaal jesuiitide loodud katoliku kiriku Võnnu piiskopkonna piiskop (1585–1587).

Ta on maetud Jaani kirikusse Cēsises, kus asub ka tema portreega hauakivi.

## Teoseid
* Andreæ Patricii Nidecici, Archidiaconi Vilnae, Parallela Ecclesiæ Catholicæ cum hæreticorum Synagogis : sive causæ, quibus permoti plerique nostris temporibus, sectas hæreticorum deseruerunt, et ad Ecclesiæ communionem redierunt. Köln 1576, Digitaalselt, Digitaalselt
*Andr. Patricii Nideci Praepositi Varsovien: Gratulationum triumphalium ex Moscovitis Orationes III. Ad Stephanum Batorium Regem Poloniarum inclytum, pro clero Varsoviensi., 1583
*M. Tullii Ciceronis Consolatio, vel De luctu minuendo. Fragmenta eius à Carolo Sigonio, & **Andrea Patritio** exposita. Antonij Riccoboni iudicium, quo illam Ciceronis non esse ostendit. Caroli Sigonij pro eadem orationes II., Frankfurt, Lyon 1584, Pariis 1585, (Digitaalselt)
*M. Tullii Ciceronis Consolatio. Liber, quo seipsum de Filiae morte consolatus est. Nunc primùm repertus, & inlucem editus. Cicero, Marcus Tullius, Erfurt : Mechler, Esaias, 1584/1585
*M. T. Ciceronis Fragmenta ab Andrea Patricio collecta & in quatuor tomos digesta., Lyon 1585 (GoogleBooks), (Frankfurt 1589 ESTERis, Digitaalselt)
* (koostaja) M. Tullii Ciceronis Scriptorum Fragmenta; A Roberto Stephano, Carolo Sigonio, **Andrea Patricio** &c. collecta. Accedit Fr. Fabricii Marcodurani Historia Ciceroniana, Per Consules descripta, & in annos LXIV. distincta., Lugd. Batavor. : Ex Officinâ Elsevirianâ, 1642, (ESTERis)

## Viited

## Kirjandus
*Friedrich Konrad Gadebusch: Livländische Bibliothek, nach alphabethischer Ordnung" II, Riga 1777., lk. 340–347
*Johann Friedrich von Recke; Karl Eduard Napiersky: Allgemeines Schriftsteller- und Gelehrten-Lexicon der Provinzen Livland, Esthland und Kurland. 3 köide L–R, Mitau 1831, lk. 386–387
*Johann Samuel Ersch, Johann Gottfried Gruber: Allgemeine Encyklopädie der Wissenschaften und Künste. O–Z (30. osa: PASCH-PAUKENPERLEN), Leipzig 1840, lk. 373–375

## Välislingid
* CERL Thesaurus: Nidecki, Andrzej P. (1522–1587)
Bradford City AFC

**Bradford City Association Football Club** on Inglismaa jalgpalliklubi, mis mängib tugevuselt kolmandas liigas Football League One. Klubi on võitnud Inglismaa karika (1911). Bradford on mänginud aastatel 1908–1922 ja 1999–2001 Inglismaa kõrgliigas.

## Ajalugu
Jalgpalliklubi asutati Bradfordis 1903. aastal. Jalgpalliklubi asutamine tõi West Riding of Yorkshire'i alternatiivi ragbi kõrvale. Kohe valiti klubi The Football League'i teise liigasse, vahetades välja Doncaster Roversi. Klubi kodustaadioniks sai Valley Parade, kus peetakse oma kodumänge siiani. Peter O'Rourke'i juhtimisel jõudis klubi 1908 kõrgemasse liigasse ja 1911 karikavõistluste finaali, kus alistati korduskohtumises Newcastle United. Inglismaa jalgpall liigasüsteemi kolmandal ja neljandal tasandil püsiti kuni hooajani 1985–1986. Sel ajal tabasid klubi rahalised raskused. 1985 toimus klubi kodustaadionil tulekahju, kus hukkus 56 inimest. Hooajal 1998–1999 õnnestus klubil lõpuks jõuda kõrgliigasse, Premier League'i. Esimesel hooajal kõrgliigas püsiti, kuid järgmisel sealt langeti. Aastal 2000 jõuti Euroopa klubide võistlustele Intertoto Cup, kuid poolfinaalis kaotati Peterburi Zenitile.

2004 tabasid klubi taas rahalised raskused ja klubi langes madalamasse liigasse. Klubi päästeti küll pankrotist, kuid 2007 langeti The Football League'i madalamasse liigasse. Alles hooajal 2012–2013 jõuti kõrgemasse liigasse.

## Staadion

Klubi kodustaadion on Valley Parade, mis ehitati 1886 ragbiklubile Manningham. Algselt mahutas staadion 18 000 pealtvaatajat. Staadioni laiendati aastate jooksul ja 1911 mahutas see 39 146 pealtvaatajat. Valley Parade hävis peaaegu täiekult tulekahjus 1985. aastal, mil hukkus 56 inimest. Pärast seda tehti staadionil ümberehitus. Praegu mahutab staadion 25 136 pealtvaatajat.

## Viited

## Välislingid
* Klubi koduleht
Charlton Athletic FC

**Charlton Athletic Football Club** on Inglismaa jalgpalliklubi, mis tegutseb Londonis Charltoni paikkonnas. See mängib Inglismaa jalgpalli esiliigas Championship.

Klubi asutati 1905. aastal.

Inglismaa jalgpalli kõrgliigas mängis Charlton Athletic viimati hooajal 2006–07.

## Välislingid

*Klubi koduleht
Coventry City FC

**Coventry City Football Club** on Inglismaa jalgpalliklubi Coventryst, mis mängib tugevuselt kolmandas liigas.

Klubi asutati 1883. aastal ja liigamängudes hakati osalema 1919. aastal. 1898. aastani oli klubi nimi **Singers FC**. 1987 võitis klubi Inglismaa karika, alistades finaalis Tottenham Hotspuri. Aastatel 1967–2001 mängis klubi Inglismaa kõrgliigas.

Aastatel 1899–2005 pidas Coventry oma kodumänge Highfield Roadi staadionil. 2005. aastast mängitakse 32 609 pealtvaatajat mahutaval Ricoh Arenal, mis avati 2005. aasta augustis.

## Välislingid
* Klubi koduleht
Crystal Palace FC

**Crystal Palace Football Club** on 1905. aastal asutatud Inglismaa jalgpalliklubi, mis tegutseb Londonis. 1924. aastast on klubi kodustaadion 26 456 pealtvaatajat mahutav Selhurst Park.

Crystal Palace oli üks Premier League'i asutajaid, aga klubi langes liigast välja samal hooajal. Kokku on Crystal Palace Premier League'ist välja langenud neljal korral, mis on liiga rekord. Kõrgeim koht Premier League'is on olnud kolmas (hooajal 1990–1991).

1990. aastal mängis Crystal Palace FA Cupi finaalis Manchester Unitedi vastu: mäng lõppes 3:3 viigiga, kordusmängus oli aga United tugevam (1:0). 2016. aasta FA Cupi finaalis jäädi taas Manchester Unitedile alla tulemusega 1:2.

## Praegune koosseis
*Seisuga 8. veebruar 2022*

 

## Saavutused
* FA Cup
** Võidud: 2024-25
* FA Community Shield
** Võidud: 2025-26
* Inglismaa esiliiga
** Võidud: 1978–79, 1993–94
* Inglismaa 3. liiga
** Võidud: 1920–21
* Full Members Cup
** Võidud: 1991

## Peatreenerid
* ...
*  Neil Warnock (2007–2010)
*  Paul Hart (2010)
*  George Burley (2010–2011)
*  Dougie Freedman (2011–2012)
*  Ian Holloway (2012–2013)
*  Tony Pulis (2013–2014)
*  Neil Warnock (2014)
*  Alan Pardew (2015–2016)
*  Sam Allardyce (2016–2017)
*  Frank de Boer (2017)
*  Roy Hodgson (2017–2021)
*  Patrick Vieira (2021–2023)
*  Roy Hodgson (2023-2024)
*  Oliver Glasner (2024-)

## Viited

## Välislingid

* Klubi koduleht
Leicester City FC

**Leicester City Football Club** on Inglismaa jalgpalliklubi, mis mängib Inglismaa jalgpalli esiliigas EFL Championship. Klubi asutati 1884. aastal **Leicester Fosse** nime all. Leicester City FC kodustaadioniks on King Power Stadium, kuhu klubi kolis 2002. aastal. Enne kolimist 111 aasta jooksul oli klubi koduväljakuks Filbert Street. 

Leicester City on üks seitsmest klubist, mis on tulnud Inglismaa jalgpalli kõrgliiga Premier League'i võitjaks. Hooajal 2015–16 tuli klubi esimest korda oma ajaloos Inglismaa meistriks. Eelnev parim koht Inglismaa meistrivõistlustel pärines hooajast 1928–29, kui klubi lõpetas hooaja teise kohaga, ja parim koht Premier League'is hooajast 1999–2000, mil saadi kaheksas koht. Hooaeg 2015/16 oli Leicester City jaoks Premier League'is alles teine hooaeg järjest pärast seda, kui sinna 2014. aastal Inglismaa esiliigast tagasi jõuti. Paar hooaega varem (2008/09) mängis Leicester City isegi alles Inglismaa tugevuselt kolmandas liigas.

Inglismaa meistri tiitel kindlustas klubile hooajaks 2016–2017 koha UEFA Meistrite Liigasse. Leicester City jõudis sel hooajal ainsa Inglismaa klubina veerandfinaali, kus kaotati kahe mängu kokkuvõttes Madridi Atléticole tulemusega 1:2. Hooajal 2021/22 jõudis Leicester City Euroopa Liiga kaudu Euroopa Konverentsiliigasse, mille poolfinaalis kaotati hilisemale meistrile Itaalia klubile Napoli.

Inglismaa karikavõistlused FA Cupi võitis Leicester City esimest korda 2021. aastal, alistades karikafinaalis Chelsea tulemusega 1:0. Enne seda oldi karikafinaali jõutud neli korda.

Hooajal 2023/24 jäi Leicester City Premier League'is 18. kohale, mistõttu langeti pärast üheksa hooaega Inglismaa kõrgliigas tagasi esiliigasse.

## Praegune meeskond
*Seisuga 22. jaanuar 2024*

## Saavutused
### Inglismaa
***[[Premier League]]**
****Võidud** (1): 2015–16
***[[Inglismaa jalgpalli esiliiga]]** (praegune Football League Championship):
****Võidud** (7): 1924–25, 1936–37, 1953–54, 1956–57, 1970–71, 1979–80, 2013–14
***Inglismaa jalgpalli 3. liiga** (praegune EFL League One):
****Võidud** (1): 2008–09
***[[FA Cup]]**:
****Võidud** (1): 2020–21
**Teised kohad (4): 1949, 1961, 1963, 1969
***[[Football League Cup]]**:
****Võidud** (3): 1964, 1997, 2000
***[[FA Charity Shield|Charity Shield / FA Community Shield]]**:
****Võidud** (2): 1971, 2021
**Teised kohad (1): 2016

## Viited

## Välislingid

* Klubi koduleht
Norwich City FC

**Norwich City Football Club** on Inglismaa jalgpalliklubi, mis tegutseb Norwichis. See mängibInglisma jalgpalli esiliigas Championship.

Klubi on asutatud 1902. aastal. 1935. aastast on klubi kodustaadion olnud Carrow Road. Ajalooliselt on Norwich City suurimaks rivaaliks olnud Ipswich Town.

Inglismaa kõrgliigasse jõudis Norwich City esimest korda 1972. aastal. Klubi parim koht Inglismaa kõrgliigas on kolmas (hooajal 1992–1993). Aastatel 1962 ja 1985 on võidetud Inglismaa liigakarikas.

2019. aastal mängis Norwich City pärast kolme hooaega end Inglismaa kõrgliigasse tagasi. Hooajal 2019–20 jäädi kõrgliigas ülekaalukalt viimaseks. Sellest hoolimata võideti järgmisel hooajal taas esiliigas ning tõusti tagasi kõrgliigasse. Sarnaselt hooajaga 2019–20 saadi ka hooajal 2021/22 Inglismaa kõrgliigas viimane koht ja langeti esiliigasse.

Norwich City fännide laulu "On the Ball, City", mis on kirjutatud 1890. aastatel, peetakse vanimaks jalgpallilauluks maailmas.

## Praegune koosseis
*Seisuga 19. jaanuar 2024*

## Saavutused
;Football League Second Division/EFL Championship (2. liigatase)
***Võidud** (5): 1971–72, 1985–86, 2003–04, 2018–19, 2020–21
*Teised kohad (1): 2010–11
;Football League Third Division (1921–92)/EFL League One (2004–) (3. liigatase)
*Võidud (2): 1933–34 (lõunapiirkond), 2009–10
*Teised kohad (1): 1959–60
;Liigakarikas
***Võidud** (2): 1962, 1985
*Teised kohad (2): 1973, 1975

## Viited

## Välislingid
* Klubi koduleht
Queens Park Rangers FC

**Queens Park Rangers Football Club** on Inglismaa jalgpalliklubi. 

Klubi loodi 1882. aastal Londonis. Klubi kodustaadion on Loftus Road. Klubi mängib Inglismaa tugevuselt teises liigas Football League Championship. Premier League'is mängiti viimati hooajal 2014-2015.

QPR võitis Football League Cupi 1967. aastal.

## Viited

## Välislingid
* Klubi koduleht
Reading FC

**Reading Football Club** on Inglismaa jalgpalliklubi, mis tegutseb Readingis. Klubi mängib Inglismaa tugevuselt teises liigas Championship. Premier League'is mängiti viimati hooajal 2012–2013.

## Viited

## Välislingid
* Klubi koduleht
Sheffield Wednesday FC

**Sheffield Wednesday Football Club** on Inglismaa jalgpalliklubi Sheffieldis Lõuna-Yorkshire'i krahvkonnas.

Klubi mängib Inglismaa tugevuselt kolmanda liigas League One. Premier League'is mängiti viimati hooajal 1999–2000 ja Inglismaa esiliigas hooajal 2020–2021.

Sheffield on maailma üks vanemaid elukutseliste jalgpalliklubisid. 1820. aastal asutatud The Wednesday Cricket Clubi ('kolmapäevane kriketiklubi' – mänge mängiti kolmapäeviti) juurde loodi jalgpallimeeskond 1867. aastal.

## Viited

## Välislingid
* Klubi koduleht
* Owlstalk Sheffield Wednesday foorum
Southampton FC

**Southampton Football Club** on Inglismaa jalgpalliklubi. Klubi baseerub Southamptonis ja selle kodustaadioniks on alates 2001. aastast St Mary's Stadium, mis mahutab 32 384 pealtvaatajat. Klubi on asutatud 1885. aastal.

Pärast enam kui 20 aastat Inglismaa jalgpalli kõrgliigas langes klubi 2005. aastal esiliigasse. 2009. aastal langes Southampton ka esiliigast välja ja mängis kaks järgmist hooaega Football League One'is. Peatreener Nigel Adkinsi juhtimisel jõudis klubi kaks aastat hiljem tagasi Inglismaa kõrgliigasse, kui hooajal 2011–2012 saadi Championshipis teine koht. Premier League'is mängis Southampton uuesti alates hooajast 2012–2013. 2023. aastal langes Southampton Inglismaa esiliigasse, kuid ühe hooajaga tõusti tagasi Premier League'i.

1976. aastal on klubi võitnud Inglismaa karikavõistlused (FA Cup). Parim koht Inglismaa kõrgliigas on teine (hooajal 1983–1984).

Southamptoni suurim rivaal on Portsmouth ning nende klubide vaheline derbi on tuntud kui Lõunaranniku derbi (*South Coast derby*).

## Praegune meeskond
*Seisuga 31. august 2024*

 

*Vaata ka [[:Kategooria:Southampton FC mängijad]]*.

## Saavutused
* **[[FA Cup]]**
** **Võidud**: 1976
** Teised kohad:  1899–1900, 1901–02, 2002–03
* **[[League Cup]]**
** Teised kohad: 1978–79, 2016–17
***[[FA Community Shield]]**
** Teised kohad: 1976
* **[[Football League Trophy]]**
** **Võidud**: 2010

## Peatreenerid

* ...
*  Gordon Strachan (2001–2004)
*  Paul Sturrock (2004)
*  Steve Wigley (2004)
*  Harry Redknapp (2004–2005)
*  Dave Bassett ja Dennis Wise (2005)
*  George Burley (2005–2008)
*  John Gorman ja Jason Dodd (2008)
*  Nigel Pearson (2008)
*  Jan Poortvliet (2008–2009)
*  Mark Wotte (2009)

*  Alan Pardew (2009–2010)
*  Dean Wilkins (2010)
*  Nigel Adkins (2010–2013)
*  Mauricio Pochettino (2013–2014)
*  Ronald Koeman (2014–2016)
*  Claude Puel (2016–2017)
*  Mauricio Pellegrino (2017–2018)
*  Mark Hughes (2018)
*  Ralph Hasenhüttl (2018–2022)
*  Nathan Jones (2022–2023)
*  Russell Martin (2023–)

## Statistika
*Seisuga 11. august 2019*
* Enim mänge klubi meeskonnas – Terry Paine (aastatel 1957–1974 kokku 816 mängu)
* Enim väravaid klubi meeskonnas – Mick Channon (aastatel 1966–1982 kokku 228 väravat)
* Enim väravaid ühel hooajal – Derek Reeves (44 väravat hooajal 1959–1960)
* Enim väravaid ühes mängus – Albert Brown (seitse väravat mängus Northampton Towni vastu, 28. detsember 1901)
* Noorim mängija väljakul – Theo Walcott (16 aasta ja 143 päeva vanuselt mängus Wolverhampton Wanderersi vastu, 6. august 2005)
* Suurim ost – 22 miljonit naela (Kamaldeen Sulemana eest Rennais'ile)
* Suurim müük – 75 miljonit naela (Virgil van Dijki eest Liverpoolilt)

## Viited

## Välislingid

* Klubi koduleht
Swindon Town FC

**Swindon Town Football Club** on Inglismaa jalgpalliklubi, mis tegutseb Swindonis. Klubi mängib Inglismaa tugevuselt kolmandas liigas Football League One.

Klubi asutati 1879. aastal. 1894. aastast mängib see elukutselisena. The Football League's hakati mängima 1920. aastal.

1969. aastal alistati Football League Cupi finaalis Arsenal tulemusega 3:1 ning kindlustati sellega pääs teise liigasse. 1969. aastal osaleti Anglo-Italian League Cupil ja 1970. aastal Anglo-Italian Cupil, mille mõlemad Swindon Town võitis. Mõlemad võistlused võideti tänu klubi tolleaegsele parimale ründajale Don Rogersile.

Hooaeg 1993–1994 on olnud ainus, mil klubi on mänginud Inglismaa kõrgliigas. See hooaeg ei kujunenud kuigi edukaks, kui koguti ainult 30 punkti ja lasti endale lüüa 100 väravat.

Klubi kodustaadion on alates 1896. aastast olnud County Ground.

## Viited

## Välislingid

*Koduleht
Gerli Liinamäe

**Gerli Liinamäe** (sündinud 21. märtsil 1995) on eesti iluuisutaja.

Ta lõpetas 2014. aastal Pirita Majandusgümnaasiumi.

Tema treener on Tiiu Valgemäe ja tema koduklubi on Uisuklubi Gliss. 

## Karjäär ja saavutused
Juunioride GP-etapil Courchevelis augustis 2010 sai ta kümnenda koha 107,82 punktiga.

Detsembris 2010 tuli ta Eesti meistriks naiste arvestuses.

Iluuisutamise 2011. aasta Euroopa meistrivõistlustel Bernis saavutas ta 13. koha.

Iluuisutamise juunioride maailmameistrivõistlustel Kangnŭngis sai ta 117,86 punktiga 15. koha (lühikavas 44,34 punkti, vabakavas 73,52 punkti). Võitja Adelina Sotnikova sai 175,96 punkti. 

Detsembris 2011 tuli ta Eesti meistrivõistlustel Jelena Glebova järel teiseks. 2014. aasta Eesti meistrivõistlustel tuli Gerli Liinamäe taas Eesti meistriks. 

## Viited

## Välislingid
*
*Andmed Rahvusvahelise Uisuliidu lehel
Tanel Leok

**Tanel Leok** (sündinud 1. juunil 1985 Võrus) on Eesti mootorrattasportlane. 

Tanel Leok on 2000 aasta (FIM) juunioride motokrossis 80 cm3 ja 2001 125 cm3 klassis maailmameister. Tähtsamad rahvusvahelised saavutused:

**MM-i sarjas** 2002 20. ja 2003 15. (125 cm3), 2004 6., 2005 11., 2006 5., 2007 8., 2008 8., 2009 7., 2010 6., 2011 12., 2012 8., 2013 14. (MX1), 2014 18., 2015 41., 2016 17., 2017 15., 2018 18., 2019 15. ja 2020 23. koht (MXGP).

MM-etapi võidud MX1 klassis: 2008 Iirimaa, 2009 Itaalia ja 2010 Hispaania 

**Motokrossi EM-il** 1999 5. ja 2000 7. koht (80 cm3) ning 2001 6 ja 2003 10 koht (125 cm3).

Leok on kuulunud  ka aastatel 2001–19 kokku 19 korral meeskondlikul MM-il (parimad tulemused 2004, 2015 ja 2019 4. koht) Eesti koondisse.

## Tunnustus

* 2020 Eesti Kultuurkapitali kehakultuuri ja spordi aastapreemia (*Estonian Express* – Eesti edukaim krossisõitja, kes karjääri jooksul osales 530 MM-etapil, saades kolm etapivõitu, ja võistles rekordilised 19 korda meeskondlikel maailmameistrivõistlustel. Tänu tema innustusele on Eestis kasvanud uus põlvkond noori krossisõitjaid.)
*2021 Valgetähe V klassi teenetemärk
*2022 Eesti Olümpiakomitee teenetemärk

## Isiklikku
Ta on Arvo Leoki poeg, Väino Leoki pojapoeg, Aivar ja Avo Leoki vennapoeg, Aigar ja Martin Leoki onupoeg. Nad on kõik tegelenud motospordiga.

## Viited

## Välislingid
*Koduleht
*
Oldham Athletic AFC

**Oldham Athletic Association Football Club** on Inglismaa jalgpalliklubi, mis tegutseb Oldhamis.

Klubi asutati 1895. aastal nime Pine Villa F.C all.

## Välislingid

*Koduleht
The Baltic Times

**The Baltic Times** on Baltimaade – Eesti, Läti ja Leedu – ühine ingliskeelne ajaleht.

Ajaleht moodustus 1996. aastal kahe ajalehe – The Baltic Independent ja The Baltic Observer – liitumise tulemusel.

Ajalehel on esindused Tallinnas ja Vilniuses ning peakorter Riias.

## Välislingid
*Ajalehe veebisait
Premier League'i väravarohkemate mängude loend

Siin on loetletud Inglismaa jalgpalli kõrgliiga Premier League'i väravaterohkemad mängud alates liiga asutamisest 1992. aastal. 

Läbi aegade suurim võit kuulub Manchester Unitedile, kes 4. märtsil 1995 alistas Ipswich Towni 9:0. 

## Viited
The Baltic Times (1932)

**The Baltic Times** oli aastal 1932 Tallinnas ilmuma hakanud ingliskeelne nädalaleht.

Ajalehe päises oli nime juures lisateave: "The First International English Newspaper in The Baltic States and Scandinavia. Publisher and editor John J. Järv."

Leht ilmus maist 1932 kuni 1933. aastani ja seejärel septembrist 1937 kuni juunini 1940.

Ajalehe väljaandja ja toimetaja oli 1939. aastani John Järv, kes täitis ka toimetaja ülesandeid. Aastail 1939–1940 oli ajalehe väljaandja Paul Kogerman. 1939–1940 oli toimetaja N. Pihlakas ja 1940 lühikest aega Evald Tammlaan.
Eeri Vahtra

**Eeri Vahtra** (sündinud 2. veebruaril 1988 Luual) on Eesti murdmaasuusataja.

Maailma karikasarjas osales Vahtra esimest korda 27. jaanuaril 2007 Otepää etapil 15 km klassikasõidus, kus ta sai 54. koha. Esimest korda jõudis ta punktikohale ehk 30 parema hulka 2010.–2011. aasta maailma karikasarjas 4. veebruaril 2011 Rõbinskis 20 km suusavahetusega sõidus, kus sai 18. koha.
 
## Saavutused
### Eesti meistrivõistlustel
* 2010
**  hõbemedal sprinditeates
**  pronksmedal teatesõidus
* 2011
**  **Eesti meister** 20 km suusavahetusega sõidus (10 km kl.+10 km vaba)

## Välislingid
*
Siim Sellis

**Siim Sellis** (sündinud 5. mail 1987 Talis) on Eesti murdmaasuusataja.

Maailma karikasarjas osales Sellis esimest korda 7. jaanuaril 2006 Otepääl 15 km klassikasõidus, kus sai 52. koha. Esimest korda jõudis ta punktikohale ehk 30 parema hulka 2010.–2011. aasta maailma karikasarjas 23. jaanuaril 2011 Otepääl sprindi klassikasõidus, kui sai 27. koha.
 
## Välislingid
*
Vahur Teppan

**Vahur Teppan** (sündinud 22. veebruaril 1985 Tartus) on Eesti endine murdmaasuusataja. 

Maailma karikasarjas osales Teppan esimest korda 8. jaanuaril 2006 Otepääl 1,5 km sprindi klassikasõidus, kus ta sai 48. koha. Esimest korda jõudis ta punktikohale ehk 30 parema hulka 23. jaanuaril 2008 Canmore'is 1,2 km sprindi klassikasõidus, kui sai 19. koha. Teppan on veel korra (seisuga 19. veebruar 2011) punktikohale jõudnud ja see juhtus 2010.–2011. aasta maailma karikasarjas 23. jaanuaril 2011 Otepääl sprindi klassikasõidus, kui ta sai 29. koha. 

Augustis 2011 teatas ta, et loobub tippspordist.

## Viited

## Välislingid
*